Copenhagen Dining Week indfører kø - Restaurant og café | AOK Log ind / Bliv brugerAOK In EnglishCookie- og Privatlivspolitik Restaurant & CaféShoppingNattelivMusikFilmSceneKunstBørnBylivByens BedsteKuponVind Omtale
| 18/01/13 Copenhagen Dining Week indfører kø
Tre retter til 200 kroner er blevet et af årets helt store trækplastre. Nyt billetsystem skal forhindre kaos.
For tredje år i træk afholder hovedstaden Copenhagen Dining Week, hvor man for 200 kroner får serveret tre fastlagte retter.
Der er i år over 100 forskellige restauranter med i arrangementet, så der er masser at vælge imellem. Alt fra klassiske etablissementer som Krogs Fiskerestaurant til nye aktører i branchen som Madsvinet kan prøves, hvis man er så heldig at få billet.
For det er populært at købe billet til Copenhagen Dining Week. Faktisk så meget, at der de to første år var så meget pres på billetsystemerne, at de valgte at gå mere eller mindre i sort.
I år er der 50-70.000 billetter til salg, alt efter, hvor mange restauranter, der hopper på i sidste øjeblik.
Og for at arbejde udenom strejkende billetmaskiner, har Copenhagen Dining Week opfundet et nyt tiltag, der kan tage lidt af presset - en god gammeldags kø. Elektronisk godt nok.
Man skriver sig simpelthen op på deres hjemmeside - www.diningweek.dk. Når billetsalget starter, modtager man en mail, når det er ens tur til at købe billetter.
Der arbejdes efter ’først-til-mølle’ princippet, og når ventelisten er afviklet, vil der blive åbnet for almindelig salg via deres hjemmeside.
Man skal kun skrive sig op en gang, så har man adgang til alle de billetter og dage, man skal bruge.
Copenhagen Dining Week opfordrer på Facebook folk til at vise overskud: "Så skal vi ikke lige tage'ja-hatten' på, og prøve systemet af inden vi sætter os kritiske over for det :-)," skriver de.
Menuen er fastlagt, og der kan ikke foretages ændringer. Så man må spise, hvad der bliver sat foran en, men mange af menuerne kan selvfølgelig ses online, så man ikke køber helt i blinde.
Hvad: Copenhagen Dining Week 2013Hvor: Hele KøbenhavnHvornår: Mandag d. 11. til søndag d. 17. februarHvor meget: Tre retter, 200 kronerHvordan: Læs mere her
Shopping AOK guider til alle byens lagersalg Føj til favoritter Film Vind billetter til ny anmelderrost Oscar-favorit Føj til favoritter Byliv Nørrebro: De 5 på Blågårdsgade Føj til favoritter Interviews Mit København: Jens Sætter-Lassen Føj til favoritter Guide: 51 restauranter i tre prisklasser